‘…અને ખાંડ ઓછી હાંે!’ કેતકીએ સૂચન કર્યું. હકારમાં માથું ધુણાવી પેલો ગયો. વિનાયક કેતકી જોઈ ન જાય એ રીતે પોતાની ઠંડી ક્રૂરતા છુપાવતા નિરાલી તરફ જોઈ હસ્યો. બધું પ્લાન પ્રમાણે ચાલી રહ્યું હતંુ. ગઈકાલે બંનેએ અહીં આવીને ઘણી મોટી પૈસાની લાલચ આપી સઘળી ગોઠવણ કરી રાખી હતી. એ પ્રમાણે સાંજે કૉફી ઓર્ડર કરવાની હતી અને કેતકીના કૉફી મગમાં પહેલેથી જ સ્લીપિંગ પીલ્સનો ઓવરડોઝ ભેળવી દેવરાવાનો હતો. ઘણી રકઝક પછી આ ઠીંગુજી માણસ અઢળક પૈસા જોઈ તૈયાર થઈ ગયો હતો. હવે થોડીવાર પછી વિનાયક-નિરાલી વચ્ચેનો કાંટો સિફતપૂર્વક દૂર થઈ જવાનો હતો. કેતકીનો ખેલ ખતમ થઈ જવાનો હતો. એની હત્યા પછી આગળ જતાં સમગ્ર ષડ્યંત્રનું ભીનું સંકેલાઈ જાય એ માટે જરૃર પડે વિનાયકે બીજા જે થાય તે રૃપિયા ખર્ચી નાખવાની મનોમન તૈયારી રાખી હતી. નિરાલી વિચારતી હતી આજની સાંજ પછી રાત નહોતી પડવાની, સોનાનો સૂરજ ઊગવાનો હતો!